Svimjisamband Føroya søkir eftir aðalskrivara at taka sær av dagliga virkseminum í sambandinum, sum parttíðarstarv í Havn ella Saltangará. Nakað av ferðing er væntandi, umframt uppgávur eisini uttanfyri vanliga arbeiðstíð. Svimjisambandið varð stovnað í 1980, og hevur í dag 6 virkin limafeløg við góðum 800 limum tilsamans. Virksemið er í løtuni serliga innan kappsvimjing, lívbjarging og svimjiførleika, umframt at vit komandi 2 árini hava formanskapin í norðurlendska svimjisambandinum. Nýggi aðalskrivarin skal-hava viðkomandi útbúgving og/ella royndir-hava góðar samskipanareginleikar-vera álítandi og álitisvekjandi-hava lætt við at samskifta við nógv ymisk fólk-duga væl at orða seg á føroyskum og enskum í talu og á skrift-hava góðar telduførleikar til fyrisitingarlig endamál Afturfyri bjóða vit eitt spennandi starv, sum aðalskrivarin kann seta sín egna dám á. Til ber at frætta meira um starvið hjá Róki í Jákupsstovu, formanni, á telefon 219754 ella teldupost rokur @ ssf. fo. Starvið verður lønt sambært avtalu. Umsókn skal sendast til ssf @ ssf. fo í seinasta lagi tann 31. desember 2021.